               EURÓPAI BIZOTTSÁG
            Brüsszel, 2015.9.14.
            COM(2015) 436 final
            2015/0201(NLE)
            Javaslat
            A TANÁCS HATÁROZATA
            az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodás megkötéséről

               INDOKOLÁS

               1.A JAVASLAT HÁTTERE

               Az 539/2001/EK tanácsi rendelet
                  1
                felsorolja a tagállamok külső határainak átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országait. Az 539/2001/EK rendeletet Írország és az Egyesült Királyság kivételével valamennyi tagállam alkalmazza.

               Az 509/2014/EU európai parlamenti és tanácsi rendelet
                  2
                módosította az 539/2001/EK rendeletet, aminek következtében 19 országot átsoroltak a vízumkötelezettség alól mentes harmadik országbeli állampolgárok országait felsoroló II. mellékletbe. Ezek az országok a következők: Dominika, Egyesült Arab Emírségek, Grenada, Kelet-Timor, Kiribati, Kolumbia, Marshall-szigetek, Mikronézia, Nauru, Palau, Peru, Saint Lucia, Saint Vincent és Grenadine-szigetek, Salamon-szigetek, Szamoa, Tonga, Trinidad és Tobago, Tuvalu és Vanuatu. A II. mellékletben minden előbb felsorolt országra tett utaláshoz lábjegyzet tartozik, amely rögzíti, hogy „a vízumkötelezettség alóli mentességet az Európai Unióval kötendő vízummentességi megállapodás hatálybalépésének időpontjától kell alkalmazni”.

               Az 509/2014/EU rendeletet 2014. május 20-án fogadták el, és a rendelet 2014. június 9-én lépett hatályba. Vízummentességi megállapodásokat írtak alá 2015. május 6-án (Egyesült Arab Emírségek), 2015. május 26-án (Kelet-Timor) és 2015. május 28-án (Dominika, Grenada, Saint Lucia, Saint Vincent és Grenadine-szigetek, Szamoa, Trinidad és Tobago, Vanuatu), és ezeket a megállapodásokat aláírásuk napjától hatálybalépésükig ideiglenesen alkalmazzák.

               Az 509/2014/EU rendelet (5) preambulumbekezdése, valamint az elfogadáskor kiadott együttes nyilatkozat értelmében Kolumbiára és Perura külön eljárás vonatkozik, amely ezen országok további értékelését teszi szükségessé a meghatározott kritériumok tekintetében, mielőtt a Bizottság a Tanács elé terjeszthetné a vízummentességi megállapodásról szóló tárgyalások megkezdésére adandó felhatalmazásra vonatkozó ajánlást a szóban forgó két ország tekintetében. 2014 októberében a Bizottság jelentést
                  3
                fogadott el, melyben értékelte Kolumbia általános helyzetét az 509/2014/EU rendelet által módosított 539/2001/EK rendelet 1. cikkében felsorolt kritériumok tekintetében; a Peruról szóló jelentést
                  4
                ezzel párhuzamosan fogadták el. A jelentés a következőkre vonatkozó adatokat és fejleményeket vizsgálta: migráció és mobilitás (schengeni vízumok, jogszerű migráció, illegális migráció, az úti okmányok biztonsága és hamisítása), bűnözés és biztonság, gazdaság, kereskedelem és turizmus, külkapcsolatokkal és emberi jogokkal kapcsolatos kérdések, regionális koherencia és viszonosság. A jelentés értékelte a vízumliberalizációból következő esetleges kockázatok forgatókönyveit is. A Bizottság arra a következtetésre jutott, hogy a Kolumbia gazdasági, társadalmi és biztonsági helyzetében az elmúlt években tapasztalt jelentős javulás indokolttá teszi, hogy a kolumbiaiak vízummentesen léphessenek a tagállamok területére, a vízumliberalizációval járó kockázatokat pedig – többek közt a visszatéréssel kapcsolatos együttműködés megerősítése és a helyesen végrehajtott határellenőrzések útján – kezelhetőnek értékelte. Ezenkívül a vízummentességi megállapodás tartalmazza a szükséges biztosítékokat ahhoz, hogy a megállapodást felfüggesszék vagy felmondják, amennyiben erre lenne szükség az Uniót érő biztonsági vagy migrációs kockázatok elkerüléséhez.

               2015 márciusában a Bizottság ajánlást
                  5
                nyújtott be a Tanácsnak a Kolumbiával és Peruval kötendő vízummentességi megállapodásokról szóló tárgyalások megkezdésére adandó felhatalmazásról. 2015. május 19-én a Bizottság megkapta a Tanácstól a tárgyalási irányelveket. A Kolumbiával folytatott tárgyalásokra 2015. május 20-án került sor Brüsszelben. E találkozó alkalmával sikerült áttekinteni a teljes szövegtervezetet, javasoltak néhány módosítást, és minden kérdésről megállapodás született.

               A főtárgyalók 2015. június 9-én parafálták a megállapodást; és ezt hivatalosan a 2015. június 10-i EU–CELAC csúcstalálkozó alkalmával ünnepelték meg. A megállapodás szövegét 2015. május 27-én küldték meg a tagállamoknak, akik további tájékoztatást kaptak a Tanács vízum-munkacsoportjának 2015. június 15-i ülésén.

               2.JOGALAP

               Az Unió részéről a megállapodás jogalapja az Európai Unió működéséről szóló szerződés (EUMSZ) 77. cikke (2) bekezdésének a) pontja, összefüggésben annak 218. cikkével.

               A mellékelt javaslat képezi a megállapodás megkötésének jogi eszközét. A Tanács a megállapodásnak a Tanács elnöksége által kijelölt személy általi, az Európai Parlamentnek az EUMSZ 218. cikke (6) bekezdése második albekezdésének a) pontja szerinti egyetértését követő, Unió nevében történő aláírása után minősített többséggel fog határozni.

               3.A TÁRGYALÁSOK KIMENETELE

               A Bizottság véleménye szerint teljesültek a Tanács tárgyalási irányelveiben rögzített célkitűzések, és a vízummentességi megállapodás tervezete elfogadható az Unió számára.

               A megállapodás végleges tartalma a következőképpen foglalható össze:

               Cél

               A megállapodás vízummentes utazásról rendelkezik az Európai Unió polgárai, illetve Kolumbia állampolgárai számára bármely 180 napos időszakon belül legfeljebb 90 napig tartó, a másik Szerződő Fél területére történő utazás esetén.

               Az uniós polgároknak biztosítandó egyenlő bánásmód érdekében a megállapodást egy olyan rendelkezéssel egészítették ki, amely szerint Kolumbia csakis az Európai Unió összes tagállamával szemben függesztheti fel vagy mondhatja fel a megállapodást, és ugyanígy az Unió is csak az összes tagállamára vonatkozóan függesztheti fel vagy mondhatja fel a megállapodást.

               Az Egyesült Királyság és Írország különleges helyzetét a preambulum említi.

               Alkalmazási kör

               A vízummentesség a személyek minden kategóriájára (magán-, diplomata-, szolgálati/hivatalos és különleges útlevelek tulajdonosaira egyaránt) és bármilyen célú utazásra vonatkozik, a kereső tevékenység folytatásán kívül. Ez utóbbi kategóriára vonatkozóan a hatályos uniós vagy nemzeti jogszabályokkal összhangban valamennyi tagállam, valamint Kolumbia is szabadon bevezetheti a vízumkötelezettséget a másik Fél állampolgáraival szemben. Az összehangolt végrehajtás biztosítása érdekében a megállapodáshoz együttes nyilatkozatot csatolnak a kereső tevékenység folytatása céljából utazó személyek kategóriájának értelmezéséről.

               A tartózkodás időtartama

               A megállapodás vízummentes utazásról rendelkezik az Európai Unió polgárai, illetve Kolumbia állampolgárai számára bármely 180 napos időszakon belül legfeljebb 90 napig tartó, a másik Szerződő Fél területére történő utazás esetén. A megállapodáshoz együttes nyilatkozatot csatolnak a bármely 180 napos időszakon belüli legfeljebb 90 napos időszak értelmezéséről.

               A megállapodás figyelembe veszi a schengeni vívmányokat még nem teljes körűen alkalmazó tagállamok helyzetét. Mindaddig, amíg ezek a tagállamok nem részei a belső határok nélküli schengeni térségnek, a vízummentesség lehetővé teszi Kolumbia állampolgárai számára, hogy e tagállamok (jelenleg Bulgária, Ciprus, Horvátország és Románia) mindegyikének területén – a schengeni térség egészére számított időtartamtól függetlenül – bármely 180 napos időszakban 90 napot eltölthessenek.

               Területi hatály

               A megállapodás rendelkezéseket tartalmaz területi alkalmazásával kapcsolatban: Franciaország és Hollandia esetében Kolumbia állampolgárainak vízummentessége az említett tagállamok európai területén történő tartózkodásra korlátozódik.

               Nyilatkozatok

               A fent említett együttes nyilatkozatokon kívül további négy együttes nyilatkozatot csatolnak a megállapodáshoz:

               –Norvégiának, Izlandnak, Svájcnak és Liechtensteinnek a schengeni vívmányok végrehajtására, alkalmazására és fejlesztésére irányuló szoros társulásáról,

               –a vízummentességi megállapodás tartalmával és következményeivel, valamint a kapcsolódó kérdésekkel – például a beutazási feltételekkel – kapcsolatos információk teljes körű terjesztéséről,

               –a biometrikus útlevelek Kolumbiai Köztársaság általi bevezetéséről, amely kimondja, hogy Kolumbia vállalja, hogy legkésőbb 2015. augusztus 31-ig a biometrikus útleveleket bocsát ki; az együttes nyilatkozat kimondja továbbá, hogy a biometrikus útlevelek kibocsátásának 2015. december 31-ig történő elmaradása elegendő indokot szolgál a megállapodás felfüggesztéséhez, valamint

               –az illegális migrációval kapcsolatos együttműködésről. Ez a nyilatkozat emlékeztet az Unió és az Andok Közösség közötti politikai párbeszédről és együttműködésről szóló megállapodás 49. cikkének (3) bekezdése szerinti kötelezettségvállalásra az illegális migránsok visszafogadása tekintetében. A Felek szoros figyelemmel kísérik e kötelezettségvállalást és megállapodnak abban, hogy bármely Fél kérésére visszafogadási megállapodást kötnek, különösen az illegális migráció növekedése, valamint az illegális migránsok visszafogadásával kapcsolatban jelentkező problémák esetén. Amennyiben kérés esetén sem kerül sor visszafogadási megállapodás megkötésére, az elegendő okot szolgáltat a megállapodás felfüggesztésére.

               4.KÖVETKEZTETÉS

               A fenti eredmények fényében a Bizottság javasolja, hogy a Tanács – az Európai Parlament egyetértését követően – hagyja jóvá az Európai Unió és Kolumbia közötti, a rövid távú tartózkodásra jogosító vízumok alóli mentességről szóló megállapodást.

               2015/0201 (NLE)

               Javaslat

               A TANÁCS HATÁROZATA

               az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodás megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (6) bekezdése második albekezdésének a) pontjával,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)A Bizottság az Európai Unió nevében tárgyalásokat folytatott a Kolumbiai Köztársasággal (a továbbiakban: Kolumbia) a rövid távú tartózkodásra jogosító vízumok alóli mentességről szóló megállapodásról (a továbbiakban: a megállapodás).

               (2)A […]-i (EU) .../... tanácsi határozattal összhangban e megállapodást – feltételezve annak egy későbbi időpontban történő esetleges megkötését – az Európai Unió nevében 2015. …..-án/-én aláírták, és az aláírást követő nap óta ideiglenesen alkalmazzák.

               (3)A megállapodást jóvá kell hagyni.

               (4)A megállapodás igazgatása céljából a megállapodás vegyes bizottságot hoz létre, amely elfogadja eljárási szabályzatát. Az ezen esetre vonatkozó uniós álláspont kialakítását illetően egyszerűsített eljárás bevezetése indokolt.

               (5)Összhangban az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvvel, valamint az Európai Unió keretébe beillesztett schengeni vívmányokról szóló jegyzőkönyvvel, és megerősítve, hogy e megállapodás rendelkezései az Egyesült Királyságra és Írországra nem alkalmazandók,

               ELFOGADTA EZT A HATÁROZATOT:

               1. cikk

               Az Európai Unió és Kolumbia közötti, a rövid távú tartózkodásra jogosító vízumok alóli mentességről szóló megállapodást a Tanács az Unió nevében jóváhagyja.

               2. cikk

               A megállapodás 8. cikke (1) bekezdésében előírt értesítést a Tanács elnöke teszi meg
                  6
               .

               3. cikk

               Az Uniót a tagállamok szakértőinek támogatásával a Bizottság képviseli a megállapodás 6. cikke által létrehozott szakértői vegyes bizottságban.

               4. cikk

               A Bizottság a Tanács által kijelölt különbizottsággal folytatott konzultációt követően kialakítja a szakértői vegyes bizottságban képviselendő uniós álláspontot a megállapodás 6. cikkének (4) bekezdésében előírt eljárási szabályzat elfogadására vonatkozóan.

               5. cikk

               Ez a határozat az elfogadásának napján lép hatályba.

               Kelt Brüsszelben,

                     a Tanács részéről

                     az elnök

                     (1)
                  A Tanács 2001. március 15-i 539/2001/EK rendelete a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról, HL L 81., 2001.3.21., 1. o.

                     (2)
                  Az Európai Parlament és a Tanács 2014. május 15-i 509/2014/EU rendelete a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendelet módosításáról, HL L 149., 2014.5.20., 67. o.

                     (3)
                  COM(2014) 665, 2014.10.29.

                     (4)
                  COM(2014) 663, 2014.10.29.

                     (5)
                  COM(2015) 119, 2015.3.11.

                     (6)
                  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.

    ---documentbreak---

               EURÓPAI BIZOTTSÁG
            Brüsszel, 2015.9.14.
            COM(2015) 436 final
            MELLÉKLET
            a következőhöz:
            Javaslat – A Tanács határozata
            az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodás megkötéséről

               MELLÉKLET

               a következőhöz:

               Javaslat – A Tanács határozata

               az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodás megkötéséről

               MEGÁLLAPODÁS

               az Európai Unió és a Kolumbiai Köztársaság között a rövid távú tartózkodásra jogosító vízumok alóli mentességről

               AZ EURÓPAI UNIÓ (a továbbiakban: az Unió vagy az EU) és

               A KOLUMBIAI KÖZTÁRSASÁG (a továbbiakban: Kolumbia)

               a továbbiakban együtt: a Szerződő Felek,

               ABBÓL A CÉLBÓL, hogy továbbfejlesszék a Szerződő Felek közötti baráti kapcsolatokat, valamint azzal az óhajjal, hogy vízummentes beutazás és rövid távú tartózkodás biztosításával megkönnyítsék az utazást polgáraik számára;

               TEKINTETTEL a 2014. május 15-i 509/2014/EU európai parlamenti és tanácsi rendeletre
                  1
               , amely többek között azzal módosította a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendeletet, hogy 19 harmadik országot – köztük Kolumbiát – átsorolt azon harmadik országok listájára, amelyek állampolgárai a tagállamokban való rövid távú tartózkodás esetén mentesülnek a vízumkötelezettség alól;

               SZEM ELŐTT TARTVA, hogy az 509/2014/EU rendelet 1. cikke kimondja, hogy a vízumkötelezettség alóli mentesség e 19 országra az Unió és az érintett ország között kötendő vízummentességi megállapodás hatálybalépésének időpontjától alkalmazandó;

               AZZAL AZ ÓHAJJAL, hogy megőrizzék minden uniós polgár egyenlő bánásmódban részesítésének elvét;

               FIGYELEMMEL arra, hogy e megállapodás nem vonatkozik azon személyekre, akik rövid távú tartózkodásuk ideje alatt kereső tevékenységet kívánnak folytatni, ezért erre a kategóriára – a vízumkötelezettség vagy -mentesség és a munkavállalás tekintetében – továbbra is a vonatkozó uniós jogszabályok és a tagállamok vonatkozó nemzeti jogszabályai, valamint Kolumbia nemzeti jogszabályai alkalmazandók;

               FIGYELEMMEL az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvre, valamint az Európai Unió keretébe beillesztett schengeni vívmányokról szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazandók,

               A KÖVETKEZŐKBEN ÁLLAPODTAK MEG:

               1. CIKK

               Cél

               E megállapodás szerint az Unió polgárai és Kolumbia polgárai vízummentesen utazhatnak bármely 180 napos időszakon belül legfeljebb 90 napig tartó, a másik Szerződő Fél területére történő utazás esetén.

               2. CIKK

               Fogalommeghatározások

               E megállapodás alkalmazásában:

               a)
                     „tagállam”: az Unió bármely tagállama, az Egyesült Királyság és Írország kivételével;

               b)
                     „az Unió polgára”: az a) pontban meghatározott tagállam állampolgára;

               c)
                     „Kolumbia polgára”: Kolumbia állampolgára;

               d)
                     „schengeni térség”: a schengeni vívmányokat teljeskörűen alkalmazó, az a) pontban meghatározott tagállamok területéből álló, belső határok nélküli térség.

               e)
                     „schengeni vívmányok”: azon intézkedések, amelyek célja a személyek belső határok nélküli térségen belüli szabad mozgásának biztosítása, a külső határellenőrzésekre, menekültügyre és bevándorlásra vonatkozó közvetlenül kapcsolódó kísérő intézkedésekkel együtt, valamint a bűncselekmények megelőzésére és leküzdésére irányuló intézkedések.

               3. CIKK

               Hatály

               1.
                     Az Unió azon polgárai, akik egy tagállam által kiállított, érvényes magán-, diplomata-, szolgálati, hivatalos vagy különleges útlevéllel rendelkeznek, vízum nélkül beléphetnek Kolumbia területére és ott tartózkodhatnak a 4. cikk (1) bekezdésében meghatározott időtartam alatt.

               Kolumbia azon polgárai, akik Kolumbia által kiállított, érvényes magán-, diplomata-, szolgálati, hivatalos vagy különleges útlevéllel rendelkeznek, vízum nélkül beléphetnek a tagállamok területére és ott tartózkodhatnak a 4. cikk (2) bekezdésében meghatározott időtartam alatt.

               2.
                     E cikk (1) bekezdése a kereső tevékenység folytatása céljából beutazó személyekre nem alkalmazandó.

               A személyek e kategóriájára vonatkozóan az 539/2001/EK tanácsi rendelet
                  2
                4. cikke (3) bekezdésének értelmében minden tagállam egyénileg határozhat arról, hogy Kolumbia polgáraira vízumkötelezettséget vet-e ki, avagy visszavonja azt.

               A személyek e kategóriájára vonatkozóan Kolumbia minden egyes tagállam állampolgárai esetében egyénileg határozhat a vízumkötelezettségről vagy a vízummentességről nemzeti jogának megfelelően.

               3.
                     Az e megállapodás által biztosított vízummentesség a Szerződő Felek beutazásra és rövid távú tartózkodásra vonatkozó feltételekkel kapcsolatos jogszabályainak sérelme nélkül alkalmazandó. A tagállamok és Kolumbia fenntartják a jogot a beutazás vagy a rövid távú tartózkodás megtagadására, ha a szóban forgó feltételek közül egy vagy több nem teljesül.

               4.
                     A vízummentesség a Szerződő Felek határain való átkelésre használt közlekedési módtól függetlenül érvényes.

               5.
                     Az e megállapodás által nem szabályozott kérdésekben az uniós jog, a tagállamok nemzeti joga, illetve Kolumbia nemzeti joga az irányadó.

               4. CIKK

               A tartózkodás időtartama

               1.
                     Az Unió polgárai bármely 180 napos időszakon belül legfeljebb 90 napig tartózkodhatnak Kolumbia területén.

               2.
                     Kolumbia polgárai bármely 180 napos időszakon belül legfeljebb 90 napig tartózkodhatnak a schengeni vívmányokat teljes körűen alkalmazó tagállamok területén. Ezen időtartam a schengeni vívmányokat még nem teljes körűen alkalmazó tagállamok területén történő tartózkodástól függetlenül számítandó.

               Kolumbia polgárai bármely 180 napos időszakon belül legfeljebb 90 napig tartózkodhatnak minden egyes, a schengeni vívmányokat még nem teljes körűen alkalmazó tagállam területén, a schengeni vívmányokat teljes körűen alkalmazó tagállamok területén való tartózkodásra számított időtartamtól függetlenül.

               3.
                     E megállapodás nem érinti Kolumbia, valamint a tagállamok azon lehetőségét, hogy a vonatkozó nemzeti joguknak és az uniós jognak megfelelően a tartózkodást 90 napot meghaladó időtartamra meghosszabbítsák.

               5. CIKK

               Területi hatály

               1.
                     A Francia Köztársaság tekintetében e megállapodás csak a Francia Köztársaság európai területére vonatkozik.

               2.
                     A Holland Királyság tekintetében e megállapodás csak a Holland Királyság európai területére vonatkozik.

               6. CIKK

               A megállapodás igazgatására felállított vegyes bizottság

               1.
                     A Szerződő Felek az Unió képviselőiből és Kolumbia képviselőiből álló szakértői vegyes bizottságot (a továbbiakban: a bizottság) hoznak létre. Az Uniót az Európai Bizottság képviseli.

               2.
                     A bizottság az alábbi feladatokat látja el:

               a)
                     felügyeli e megállapodás végrehajtását;

               b)
                     javaslatot tesz e megállapodás módosítására vagy kiegészítésére;

               c)
                     rendezi az e megállapodás értelmezésével vagy alkalmazásával kapcsolatos vitákat;

               d)
                     ellát bármilyen egyéb, a Szerződő Felek megállapodása szerinti feladatot.

               3.
                     A bizottságot szükség szerint, a Szerződő Felek valamelyikének kérésére kell összehívni.

               4.
                     A bizottság elfogadja eljárási szabályzatát.

               7. CIKK

               E megállapodás kapcsolata a tagállamok és Kolumbia közötti meglévő kétoldalú vízummentességi megállapodásokkal

               E megállapodás elsőbbséget élvez az egyes tagállamok és Kolumbia közötti bármely kétoldalú megállapodással vagy megegyezéssel szemben, amennyiben azok e megállapodás hatálya alá tartozó kérdésekre vonatkoznak.

               8. CIKK

               Záró rendelkezések

               1.
                     E megállapodást a Szerződő Feleknek belső eljárásaikkal összhangban meg kell erősíteniük vagy jóvá kell hagyniuk; e megállapodás azon értesítés időpontját követő második hónap első napján lép hatályba, amely a Szerződő Felek által egymásnak küldött, az említett eljárások befejezéséről szóló értesítések közül a későbbi.

               A megállapodás hatálybalépéséig a megállapodást az aláírását követő naptól kezdve alkalmazzák.

               2.
                     E megállapodás határozatlan időre jön létre, azzal, hogy az az (5) bekezdéssel összhangban felmondható.

               3.
                     E megállapodás a Szerződő Felek írásbeli megállapodása útján módosítható. A módosítások azt követően lépnek hatályba, hogy a Szerződő Felek értesítették egymást az ehhez szükséges belső eljárások befejezéséről.

               4.
                     E megállapodást részben vagy egészben bármelyik Szerződő Fél felfüggesztheti, különösen a közrenddel, a nemzetbiztonság védelmével, a közegészség védelmével vagy az illegális bevándorlással összefüggő okokból, vagy a vízumkötelezettség bármelyik Szerződő Fél általi újbóli bevezetésekor. A felfüggesztési határozatról legalább két hónappal annak tervezett hatálybalépése előtt értesíteni kell a másik Szerződő Felet. Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, ha a felfüggesztés okai megszűntek, valamint megszünteti a felfüggesztést.

               5.
                     E megállapodást bármelyik Szerződő Fél felmondhatja a másik Félhez intézett írásbeli értesítés útján. E megállapodás az ezt követő 90 nap elteltével hatályát veszti.

               6.
                     Kolumbia csakis az összes tagállammal szemben függesztheti fel vagy mondhatja fel e megállapodást.

               7.
                     Az Unió csakis az összes tagállamára vonatkozóan függesztheti fel vagy mondhatja fel e megállapodást.

               Ez a megállapodás két-két példányban készült angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, a szövegek mindegyike egyaránt hiteles.

               EGYÜTTES NYILATKOZAT IZLANDRA, NORVÉGIÁRA, SVÁJCRA ÉS LIECHTENSTEINRE VONATKOZÓAN

               A Szerződő Felek tudomásul veszik az Európai Unió, valamint Norvégia, Izland, Svájc és Liechtenstein között fennálló szoros kapcsolatot, különös tekintettel az említett országoknak a schengeni vívmányok végrehajtásához, alkalmazásához és továbbfejlesztéséhez történő társulásáról szóló, 1999. május 18-i és 2004. október 26-i megállapodására.

               Ilyen körülmények között kívánatos, hogy egyfelől Norvégia, Izland, Svájc és Liechtenstein, másfelől Kolumbia hatóságai a jelen megállapodás feltételeihez hasonló feltételekkel haladéktalanul kétoldalú megállapodásokat kössenek a rövid távú tartózkodásra vonatkozó vízumok alóli mentességről.

               EGYÜTTES NYILATKOZAT AZ E MEGÁLLAPODÁS 3. CIKKÉNEK (2) BEKEZDÉSÉBEN MEGHATÁROZOTT, KERESŐ TEVÉKENYSÉG FOLYTATÁSA CÉLJÁBÓL UTAZÓ SZEMÉLYEK KATEGÓRIÁJÁNAK ÉRTELMEZÉSÉRŐL

               Az egységes értelmezés biztosítása érdekében a Szerződő Felek megállapodnak, hogy e megállapodás alkalmazásában a kereső tevékenységet folytató személyek kategóriájába azon személyek tartoznak, akik a célból lépnek be a másik Szerződő Fél területére, hogy ott alkalmazottként vagy szolgáltatásnyújtóként jövedelemszerző munkát vagy díjazással járó tevékenységet folytassanak.

               E kategória nem terjed ki az alábbiakra:

               –
                     üzletemberek, tehát üzleti megfontolásból utazó (de a másik Szerződő Fél országában alkalmazásban nem álló) személyek,

               –
                     sportolók vagy művészek, akik alkalmi jelleggel folytatnak valamilyen tevékenységet,

               –
                     újságírók, akiket a lakóhelyük szerinti ország médiája küldött ki, valamint

               –
                     vállalaton belüli gyakornokok.

               E nyilatkozat végrehajtását az e megállapodás 6. cikkében foglalt feladatkörén belül a vegyes bizottság felügyeli, és módosításokat javasolhat, ha a Szerződő Felek tapasztalatai alapján azt szükségesnek ítéli.

               EGYÜTTES NYILATKOZAT AZ E MEGÁLLAPODÁS 4. CIKKÉBEN RÖGZÍTETT, BÁRMELY 180 NAPOS IDŐSZAKON BELÜLI LEGFELJEBB 90 NAPOS IDŐTARTAM ÉRTELMEZÉSÉRŐL

               A Szerződő Felek egyetértenek abban, hogy az e megállapodás 4. cikkében rögzített, bármely 180 napos időszakon belül legfeljebb 90 napos időtartam folyamatos tartózkodást vagy több egymást követő látogatást jelent, amelyek teljes időtartama bármely 180 napos időszakon belül nem haladja meg a 90 napot.

               A „bármely” kifejezés folyamatosan aktualizált 180 napos referencia-időszak alkalmazására utal: a tartózkodás minden napján a megelőző 180 napos időszakra tekintenek vissza annak ellenőrzése céljából, hogy továbbra is teljesül-e a bármely 180 napos időszakon belüli 90 napra vonatkozó követelmény. Ez többek között azt jelenti, hogy egy megszakítás nélküli 90 napos távollét legfeljebb 90 napos új tartózkodást tesz lehetővé.

               EGYÜTTES NYILATKOZAT A POLGÁROK VÍZUMMENTESSÉGI MEGÁLLAPODÁSRÓL TÖRTÉNŐ TÁJÉKOZTATÁSÁRÓL

               Elismerve az átláthatóság jelentőségét az Európai Unió polgárai és Kolumbia polgárai számára, a Szerződő Felek megállapodnak abban, hogy a vízummentességi megállapodás tartalmáról és következményeiről, valamint a kapcsolódó kérdésekről – így például a beutazási feltételekről – teljes körű tájékoztatást biztosítanak.

               EGYÜTTES NYILATKOZAT A BIOMETRIKUS ÚTLEVELEK KOLUMBIAI KÖZTÁRSASÁG ÁLTALI BEVEZETÉSÉRŐL

               A Kolumbiai Köztársaság mint Szerződő Fél kijelenti, hogy biometrikus útlevelek gyártására vonatkozó szerződést kötött, és vállalja, hogy legkésőbb 2015. augusztus 31-ig megkezdi a biometrikus útlevelek kibocsátását állampolgárai részére. Ezek az útlevelek teljes mértékben meg fognak felelni a Nemzetközi Polgári Repülési Szervezet (ICAO) 9303. sz. dokumentumában foglalt előírásoknak.

               A Szerződő Felek megállapodnak abban, hogy a biometrikus útlevek kibocsátásának 2015. december 31-ig történő elmaradása elegendő indokul szolgál e megállapodás 8. cikk (4) bekezdésében szereplő eljárások szerinti felfüggesztéséhez.

               EGYÜTTES NYILATKOZAT AZ ILLEGÁLIS MIGRÁCIÓVAL KAPCSOLATBAN FOLYTATOTT EGYÜTTMŰKÖDÉSRŐL

               A Szerződő Felek emlékeztetnek az egyrészről az Európai Közösség és tagállamai, másrészről az Andok Közösség és tagországai közötti (2003-ban aláírt) politikai párbeszédről és együttműködésről szóló megállapodás 49. cikkének (3) bekezdése szerinti, saját illegális migránsaik visszafogadása tekintetében fennálló kötelezettségeikre.

               A Szerződő Felek szoros figyelemmel követik e kötelezettségvállalást. Megállapodnak abban, hogy az egyik fél kérésére, és különösen abban az esetben, ha a rövid távú tartózkodásra jogosító vízumok alóli mentességre vonatkozó megállapodás hatályba lépését követően növekedne az illegális migráció, és problémák jelentkeznének az illegális migránsok visszafogadása tekintetében, külön megállapodást kötnek, amely a felek visszafogadással kapcsolatos konkrét kötelezettségeit szabályozza.

               A Szerződő Felek megállapodnak abban, hogy egy ilyen visszafogadási megállapodás fontos eleme lenne a jelen megállapodásban vállalt kölcsönös kötelezettségek megerősítésének, és hogy az ilyen visszafogadási megállapodás kérésre történő megkötésének elmaradása elegendő indokul szolgál e megállapodás 8. cikk (4) bekezdésében szereplő eljárások szerinti felfüggesztéséhez.

               _________________

                     (1)
                  EUHL L 149., 2014.5.20, 67. o.

                     (2)
                  A Tanács 2001. március 15-i 539/2001/EK rendelete a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról (EUHL L 81., 2001.3.21., 1. o.).


               EURÓPAI BIZOTTSÁG
            Brüsszel, 2017.4.6.
            COM(2017) 162 final
            2017/0072(NLE)
            Javaslat
            A TANÁCS HATÁROZATA
            az Ukrajnának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az egyezménnyel létrehozott vegyes bizottságban az Európai Unió nevében képviselendő álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

               A pán-euromediterrán preferenciális származási szabályokról szóló regionális egyezmény
                  1
                (a továbbiakban: egyezmény) olyan termékek származásával kapcsolatban állapít meg rendelkezéseket, amelyek a szerződő felek közötti releváns megállapodások hatálya alá tartozó kereskedelem tárgyát képezik.

               Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött. E célból az egyezmény 5. cikkének (2) és (3) bekezdése előírja, hogy a harmadik félnek írásbeli csatlakozási kérelmet kell benyújtania az egyezmény letéteményesének, aki aztán elbírálás céljából a vegyes bizottság elé terjeszti a kérelmet. Az egyezmény 2. cikkének 2. pontja szerint az egyezmény alkalmazásában „harmadik fél” bármely környező ország vagy terület, mely nem szerződő fél.

               Ukrajna 2016. szeptember 12-én az egyezményhez való csatlakozása iránti írásbeli kérelmet nyújtott be az egyezmény letéteményeséhez (az EU Tanácsának Főtitkárságához).

               Az ukrán hatóságok megerősítették, hogy Ukrajna több szerződő féllel, nevezetesen az EU-val, az EFTA-államokkal, Macedónia Volt Jugoszláv Köztársasággal és Montenegróval is kötött szabadkereskedelmi megállapodást. Emiatt Ukrajna teljesíti az egyezmény 5. cikkének (1) bekezdésében a szerződő féllé válás feltételéül szabott követelményt.

               A kérelmet ezért az egyezmény 4. cikke (3) bekezdése b) pontjának megfelelően az egyezménnyel létrehozott vegyes bizottsághoz kell benyújtani egy olyan határozat elfogadása érdekében, amely felkéri Ukrajnát az egyezményhez való csatlakozásra. A vegyes bizottságban az Európai Unió által képviselendő álláspontot a Tanácsnak kell meghatároznia.

               A Bizottság álláspontja szerint Ukrajna csatlakozása miatt nincs szükség az egyezmény 4. cikke (3) bekezdésének c) pontjában említett átmeneti intézkedésekre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A tanácsi határozat jogalapja az Európai Unió működéséről szóló szerződés (a továbbiakban: EUMSZ) 218. cikkének (9) bekezdésével összefüggésben értelmezett 207. cikke.

               Az EUMSZ 218. cikkének (9) bekezdése előírja, hogy a Tanács a Bizottságnak vagy az Unió külügyi és biztonságpolitikai főképviselőjének a javaslata alapján határozatot fogad el a nemzetközi megállapodásokkal létrehozott szervekben az Európai Unió által képviselendő álláspontok kialakítására vonatkozóan, amennyiben az ilyen szervnek joghatással bíró határozatot kell elfogadnia.

               Az egyezménnyel létrehozott vegyes bizottság által meghozandó határozat e rendelkezés hatálya alá tartozik.

               •Szubszidiaritás (nem kizárólagos hatáskör esetén)

               A javaslat az Unió kizárólagos hatáskörébe tartozik.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Az érdekelt felekkel folytatott konzultációk

               Az egyezmény szerződő felei és a tagállamok az egyezménnyel létrehozott vegyes bizottság 2016. szeptember 28-i ülésén kaptak tájékoztatást az Ukrajna által benyújtott kérelemről.

               •Szakértői vélemények beszerzése és felhasználása

               Külső szakértő bevonására nem volt szükség.

               •Hatásvizsgálat

               Nem volt továbbá szükség hatásvizsgálatra sem, mert a harmadik feleknek az egyezményhez való csatlakozásuk érdekében csupán azt a feltételt kell teljesíteniük, hogy az egyezmény legalább egy szerződő felével hatályos szabadkereskedelmi megállapodással rendelkezzenek.

               2017/0072 (NLE)

               Javaslat

               A TANÁCS HATÁROZATA

               az Ukrajnának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az egyezménnyel létrehozott vegyes bizottságban az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 218. cikkének (9) bekezdésével összefüggésben értelmezett 207. cikkére,

               tekintettel az Európai Bizottság javaslatára,

               mivel:

               (1)A pán-euromediterrán preferenciális származási szabályokról szóló regionális egyezmény (a továbbiakban: egyezmény), amely megállapítja a szerződő felek közötti releváns megállapodások hatálya alá tartozó kereskedelem tárgyát képező áruk származására vonatkozó szabályokat, 2012. december 1-jén lépett hatályba.

               (2)Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött.

               (3)E célból az egyezmény 5. cikkének (2) és (3) bekezdése előírja, hogy a harmadik félnek írásbeli csatlakozási kérelmet kell benyújtania az egyezmény letéteményesének, aki aztán elbírálás céljából a vegyes bizottság elé terjeszti a kérelmet.

               (4)Ukrajna 2016. szeptember 12-én az egyezményhez való csatlakozása iránti írásos kérelmet nyújtott be az egyezmény letéteményeséhez.

               (5)Ukrajna hatályos szabadkereskedelmi megállapodással rendelkezik az egyezmény több szerződő felével, és ennek folytán teljesíti az egyezmény 5. cikkének (1) bekezdésében a szerződő féllé válás feltételéül szabott követelményt.

               (6)Az egyezmény 4. cikke (3) bekezdésének b) pontja szerint a harmadik feleknek az egyezményhez való csatlakozásáról a vegyes bizottság határoz.

               (7)Az Európai Uniónak az egyezménnyel létrehozott vegyes bizottságban azt az álláspontot helyénvaló képviselnie, hogy az Ukrajnát az egyezményhez való csatlakozásra felkérő határozat elfogadása mellett szavaz,

               ELFOGADTA EZT A HATÁROZATOT:

               1. cikk

               Az Ukrajnának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az Európai Unió által az egyezménnyel létrehozott vegyes bizottságban képviselendő álláspont az e határozathoz csatolt vegyes bizottsági határozattervezeten alapul.

               Az Uniót a vegyes bizottságban képviselő személyek a Tanács további határozata nélkül elfogadhatnak a határozattervezetet érintő kisebb módosításokat.

               2. cikk

               A vegyes bizottság határozatát az elfogadását követően ki kell hirdetni az Európai Unió Hivatalos Lapjában.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 54., 2013.2.26., 4. o.

    ---documentbreak---

               EURÓPAI BIZOTTSÁG
            Brüsszel, 2017.4.6.
            COM(2017) 162 final
            MELLÉKLET
            a következőhöz:
            Javaslat – a Tanács határozata
            az Ukrajnának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az egyezménnyel létrehozott vegyes bizottságban az Európai Unió nevében képviselendő álláspontról

               Tervezet:

                  A PÁN-EUROMEDITERRÁN PREFERENCIÁLIS SZÁRMAZÁSI SZABÁLYOKRÓL SZÓLÓ REGIONÁLIS EGYEZMÉNNYEL LÉTREHOZOTT VEGYES BIZOTTSÁG 1/2017 HATÁROZATA

               2017. xx. xx.

               Ukrajnának a pán-euromediterrán preferenciális származási szabályokról szóló regionális egyezményhez való csatlakozás iránti kérelméről

               A vegyes bizottság,

               tekintettel a pán-euromediterrán preferenciális származási szabályokról szóló regionális egyezményre
                  1
               ,

               mivel:

               (1)A pán-euromediterrán preferenciális származási szabályokról szóló regionális egyezmény (a továbbiakban: egyezmény) 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött.

               (2)Ukrajna 2016. szeptember 12-én az egyezményhez való csatlakozása iránti írásos kérelmet nyújtott be az egyezmény letéteményeséhez.

               (3)Ukrajna hatályos szabadkereskedelmi megállapodással rendelkezik az egyezmény több szerződő felével, és ennek folytán teljesíti az egyezmény 5. cikkének (1) bekezdésében a szerződő féllé válás feltételéül szabott követelményt.

               (4)Az egyezmény 4. cikke (3) bekezdésének b) pontja szerint a harmadik feleknek az egyezményhez való csatlakozásáról a vegyes bizottság határoz,

               ELFOGADTA EZT A HATÁROZATOT:

               1. cikk

               Ukrajna felkérést kap a pán-euromediterrán preferenciális származási szabályokról szóló regionális egyezményhez való csatlakozásra.

               2. cikk

               Ez a határozat …-án/-én lép hatályba.

               Kelt Brüsszelben, -án/-én.

                  a vegyes bizottság részéről

                  az elnök

                     (1)
                  HL L 54., 2013.2.26., 4. o.


Fontos jogi nyilatkozat

|

52009PC0101

Javaslat: a Tanács határozata A 2006/325/EK határozatnak az Európai Közösség és a Dán Királyság között a polgári és kereskedelmi ügyekben a joghatóságról, valamint a határozatok elismeréséről és végrehajtásáról létrejött megállapodás 5. cikke (2) bekezdésének végrehajtására vonatkozó eljárás létrehozása érdekében történő módosításáról  /* COM/2009/0101 végleges - CNS 2009/0034 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 4.3.2009COM(2009) 101 végleges2009/0034 (CNS)Javaslat:A TANÁCS HATÁROZATAA 2006/325/EK határozatnak az Európai Közösség és a Dán Királyság között a polgári és kereskedelmi ügyekben a joghatóságról, valamint a határozatok elismeréséről és végrehajtásáról létrejött megállapodás 5. cikke (2) bekezdésének végrehajtására vonatkozó eljárás létrehozása érdekében történő módosításárólINDOKOLÁS1. A javaslat háttere |110 | 1. 1. A javaslat indokai és célkitűzései Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv értelmében Dánia nem vesz részt az EK-Szerződés IV. címében, és így a polgári ügyekben az igazságügyi együttműködés területén elfogadott közösségi eszközök nem kötelezőek rá nézve és Dániában nem alkalmazandók. Ugyanakkor az Európai Közösségek és Dánia között az EK-Szerződés 300. cikke alapján megkötött nemzetközi megállapodások egyes közösségi eszközök alkalmazását Dániára is kiterjesztették. A 2006/325/EK[1] és a 2006/326/EK[2] tanácsi határozat formájában megkötött vonatkozó nemzetközi megállapodások a következők: a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló megállapodásnak az Európai Közösség és a Dán Királyság közötti megkötéséről szóló megállapodás[3], valamint Az Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló megállapodás[4]. E két párhuzamos megállapodás (az 5. cikk (2) bekezdésében) arról rendelkezik, hogy az Európai Közösség hozzájárulására van szükség minden olyan esetben, amikor Dánia olyan nemzetközi megállapodást kíván kötni, amely érintheti vagy módosíthatja a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 44/2001/EK tanácsi rendelet[5] (a továbbiakban: Brüsszel I. megállapodás) vagy a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről (iratkézbesítés), és az 1348/2000/EK tanácsi rendelet hatályon kívül helyezéséről szóló 1393/2007/EK európai parlamenti és tanácsi rendelet[6] (a továbbiakban: iratkézbesítési rendelet) tárgyi hatályát. Sem az említett párhuzamos megállapodások megkötésére vonatkozó tanácsi rendeletek, sem maguk ezek a párhuzamos megállapodások nem rendelkeznek arról, hogy a Közösségnek milyen formában kell határoznia az ilyen megállapodásról. A javaslat(ok) célja, hogy mindkét párhuzamos megállapodás 5. cikkének (2) bekezdése vonatkozásában létrehozza az ezek végrehajtására vonatkozó eljárásokat az e megállapodások megkötéséről szóló vonatkozó tanácsi határozatok módosítása révén. |120 | 1.2. Általános háttér A párhuzamos megállapodások 5. cikkének (1) bekezdése úgy rendelkezik, hogy a Közösség által a (párhuzamos megállapodások mellékletében felsorolt) meghatározott rendeletek alapján kötött nemzetközi megállapodások nem kötelezőek Dániára nézve és Dániában nem alkalmazandók. Dániának tartózkodnia kell az olyan nemzetközi megállapodások kötésétől, amelyek érinthetik vagy módosíthatják a vonatkozó rendeletek hatályát, kivéve, ha a Közösség ehhez hozzájárul, továbbá a párhuzamos megállapodások és a kérdéses nemzetközi megállapodás egymáshoz való viszonyát megfelelően szabályozzák. Az említett párhuzamos megállapodások vonatkozásában a Dánia és az Európai Közösség közötti kapcsolatokat a nemzetközi jog szabályozza. Az EK-Szerződés 300. cikkét kell alkalmazni, ennek megfelelően a Bizottság az Európai Közösség nevében külön felhatalmazás nélkül nem köthet nemzetközi kötelezettséget tartalmazó megállapodást. A párhuzamos megállapodások megkötésére vonatkozó tanácsi határozatok és maguk a megállapodások nem hatalmazzák fel a Bizottságot azzal a joggal, hogy az Európai Közösség nevében hozzájárulást adhasson. Az Európai Közösségnek ezért létre kell hoznia azon különös belső eljárást, amelyet az Európai Közösségnek (Dánia kivételével) követnie kell azon határozatok meghozatala esetében, amelyekben hozzájárulását adja a párhuzamos megállapodásokhoz mellékelt, meghatározott rendeleteket érintő nemzetközi megállapodások Dánia általi megkötéséhez. A Bizottság gyakorlati okokból egyidőben terjeszti elő a párhuzamos megállapodások végrehajtására vonatkozó két egyedi javaslatot. Bár kevéssé valószínű, hogy Dánia olyan nemzetközi megállapodás megkötésére tesz javaslatot, amelynek a külföldre történő iratkézbesítésre vonatkozó rendelkezései ütközhetnek az iratkézbesítésről szóló párhuzamos megállapodásokkal, az e párhuzamos megállapodás végrehajtására vonatkozó eljárást is létre kell hozni. |2. Konzultáció az érdekelt felekkel és hatásvizsgálat |230 | A helyzet megvitatására a dán hatóságok képviselői és a Bizottság 2008-ban ülést tartottak. További konzultációkra nem került sor, mivel az Európai Közösség által követendő belső eljárás kérdése csakis az Európai Közösséget érinti – Dánia kivételével, ugyanis Dánia nem vesz részt az EK-Szerződés IV. címében, így e tekintetben harmadik országnak számít. A Bizottság megvizsgálta a végrehajtási eljárás létrehozására vonatkozó különféle módozatokat, hivatalos hatásvizsgálatot azonban nem végzett. Az egyik lehetőség szerint mindkét párhuzamos megállapodást módosították volna, így külön végrehajtási eljárás jött volna létre. Ez sokkal kiterjedtebb eljárást jelentett volna (szükségessé tette volna, hogy a Bizottság felhatalmazást kapjon a tárgyalásokra, hogy lefolytassák a tárgyalásokat, és megállapítsák a megállapodás megkötéséhez szükséges eljárást), de mivel sürgős megoldásra volt szükség, nem erre a lehetőségre esett a választás. A Bizottság által választott módozat egy egyszerű és viszonylag gyorsabb megoldást javasol, nevezetesen a párhuzamos megállapodások megkötésére vonatkozó tanácsi határozatok módosítását akként, hogy ezekbe belefoglalják a különös rendelkezéseket azon eljárás vonatkozásában, amelyeket az Európai Közösségnek követnie kell a Dánia által kötendő érintett megállapodások jóváhagyását tartalmazó határozatok meghozatala során. |3. A javaslat jogi elemei 3.1. A javasolt intézkedés összefoglalása A Bizottság javasolja a 2006/325/EK és a 2006/326/EK tanácsi határozatok módosítását annak érdekében, hogy e határozatokba beillesszék a párhuzamos megállapodások 5. cikke (2) bekezdésének végrehajtására vonatkozó rendelkezéseket. Ugyanezen eljárás vonatkozik a két párhuzamos megállapodás végrehajtására is. Két alaphelyzetet kell megkülönböztetni, ezek mindegyikéhez más-más közösségi hozzájárulási eljárás tartozik. A két esetben a közös nevező az, hogy a Tanács felhatalmazza a Bizottságot az Európai Közösség nevében történő hozzájárulás megadására. Az első alaphelyzethez tartoznak azok az esetek, amikor a tagállamok már korábban megkapták a felhatalmazást az érintett nemzetközi megállapodás elfogadására. Ez érvényes pl. a 2001-es, bunkerolaj-szennyezéssel okozott károkkal kapcsolatos polgári jogi felelősségről szóló nemzetközi egyezményre (Bunkerolaj-egyezmény), mely esetben a Közösség már korábban felhatalmazta a tagállamokat az egyezmény Közösség érdekében történő aláírására, megerősítésére, illetve az ahhoz való csatlakozásra (a tagállamoknak a bunkerolaj-szennyezéssel okozott károkkal kapcsolatos polgári jogi felelősségről szóló 2001. évi nemzetközi egyezmény (Bunkerolaj-egyezmény) aláírására, megerősítésére, illetve az ahhoz való csatlakozásra a Közösség érdekében történő felhatalmazásáról szóló, 2002/762/EK tanácsi határozat[7]). További példaként említhető az atomenergia területén való polgári jogi felelősségről szóló, 1960. július 29-én kelt párizsi egyezményt módosító, 2004. február 12-i jegyzőkönyv (lásd: a Tanács 2003/882/EK határozata azoknak a tagállamoknak, amelyek az atomenergia területén való polgári jogi felelősségről szóló, 1960. július 29-én kelt párizsi egyezmény szerződő felei, az ezen egyezményt módosító jegyzőkönyvnek az Európai Közösség érdekében történő aláírására való felhatalmazásáról[8]), valamint a Tanács 2004/294/EK határozata azoknak a tagállamoknak, amelyek az atomenergia területén való polgári jogi felelősségről szóló, 1960. július 29-én kelt párizsi egyezmény szerződő felei, az ezen egyezményt módosító jegyzőkönyvnek az Európai Közösség érdekében történő ratifikálására való felhatalmazásáról vagy az ahhoz történő csatlakozásról[9]). Szintén az első csoportba tartoznak azok az esetek, ahol a Közösség a Brüsszel I. rendeletet vagy az iratkézbesítésről szóló rendeletet érintő nemzetközi megállapodást írt alá. A fent leírt esetekben egyszerűsített eljárás is használható akkor, ha a Közösség már megvizsgálta, hogy az érintett nemzetközi megállapodás hatással lehet-e az említett közösségi eszközökre, és a megfelelő esetekre biztosítékokat hozott létre, melyek célja, hogy a szóban forgó esetekben ezen közösségi eszközök alkalmazása biztosított legyen. Ilyenkor a Bizottság felhatalmazást kap, hogy az Európai Közösség nevében megadja a hozzájárulást Dániának. A második alaphelyzetbe azok az esetek tartoznak, amelyek nem sorolandók az első kategóriába. Ilyen esetben meg kell vitatni a tagállamokkal, hogy a Dánia által aláírni szándékozott nemzetközi megállapodás hatással lehet-e az érintett rendeletekre. Ezért a tagállamokat a komitológiai eljárás keretében bevonják a döntéshozatali folyamatba. Ilyen esetekben a Bizottság felhatalmazást kap, hogy az Európai Közösség nevében a komitológiai eljárás keretében adja meg a hozzájárulást Dániának. 3.2. Jogalap A jogalap mindkét javaslat esetében az EK-Szerződés 61. cikkének c) pontja, összefüggésben annak 300. cikke (2) bekezdése, illetve 300. cikke (3) bekezdése első albekezdéseivel. |2009/0034 (CNS)Javaslat:A TANÁCS HATÁROZATAA 2006/325/EK határozatnak az Európai Közösség és a Dán Királyság között a polgári és kereskedelmi ügyekben a joghatóságról, valamint a határozatok elismeréséről és végrehajtásáról létrejött megállapodás 5. cikke (2) bekezdésének végrehajtására vonatkozó eljárás létrehozása érdekében történő módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 61. cikke c) pontjára, összefüggésben annak 300. cikke (2) bekezdése és 300. cikke (3) bekezdése első albekezdéseivel,tekintettel a Bizottság javaslatára,tekintettel az Európai Parlament véleményére[10],mivel:(1) A 2006/326/EK tanácsi határozattal létrehozott, a tagállamokban a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, az Európai Közösség és a Dán Királyság közötti megállapodás[11] kiterjesztette Dániára a tagállamokban a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet[12] rendelkezéseinek alkalmazását.(2) Az Európai Közösségek és a Dán Királyság közötti megállapodás 5. cikkének (2) bekezdése úgy rendelkezik, hogy Dánia tartózkodik olyan nemzetközi megállapodások kötésétől, amelyek érinthetik vagy módosíthatják a 44/2001/EK rendelet hatályát, kivéve, ha a Közösség ehhez hozzájárul, továbbá e megállapodás és a kérdéses nemzetközi megállapodás egymáshoz való viszonyát megfelelően szabályozzák.(3) Sem maga az Európai Közösségek és a Dán Királyság közötti megállapodás, sem pedig a 2006/325/EK határozat nem rendelkezik arról, hogy az Európai Közösségnek milyen formában kell határoznia a Dánia által kötendő kérdéses nemzetközi megállapodás jóváhagyásáról.(4) Létre kell hozni az Európai Közösségek és a Dán Királyság közötti megállapodás 5 .cikke (2) bekezdésének végrehajtására vonatkozó eljárást. Az ilyen eljárás biztosítja, hogy az Európai Közösség gyorsan hozzájárulást adhasson.(5) Meg kell különböztetni az összes többi esetet azon esetektől, amikor a Közösség már korábban csatlakozott valamely nemzetközi egyezményhez vagy felhatalmazta a tagállamokat az egyezmény Közösség érdekében történő aláírására.(6) Helyénvaló tehát a 2006/325/EK határozat ezen eljárás létrehozása céljából történő módosítása.(7) Az e határozat végrehajtásához szükséges intézkedéseket az 1999. június 28-i 1999/468/EK tanácsi határozattal összhangban kell meghozni, amely meghatározza a Bizottságra ruházott végrehajtási hatáskörök gyakorlásának módjait[13].(8) Összhangban az Egyesült Királyság és Írország álláspontjáról szóló Jegyzőkönyv 3. cikkével, melyet az Európai Unióról szóló Szerződéshez és az Európai Közösséget létrehozó Szerződéshez csatoltak, az Egyesült Királyság és Írország részt vesz e határozat elfogadásában és alkalmazásában.(9) Dánia, az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikkével összhangban, nem vesz részt e határozat elfogadásában, ezért e határozat rá nézve nem kötelező és nem alkalmazandó.A KÖVETKEZŐKÉPPEN HATÁROZOTT:Egyetlen cikkA 2006/325/EK határozat a következőképpen módosul:A szöveg a következő 1a. cikkel egészül ki:„ 1a. cikkA megállapodás 5. cikke (2) bekezdésének alkalmazásában az Európai Közösség hozzájárulására vonatkozó határozatot a Bizottság hozza meg, ha1.  maga az Európai Közösség már korábban csatlakozott valamely nemzetközi egyezményhez; vagy2.  az Európai Közösség felhatalmazta a tagállamokat az egyezmény Közösség érdekében történő aláírására.A Bizottság az Európai Közösség hozzájárulására vonatkozó határozatot minden más esetben a 44/2001/EK rendelet 75. cikkének (2) bekezdésében hivatkozott konzultációs eljárással összhangban hozza meg.”Kelt Brüsszelben, -án/-én.a Tanács részérőlaz elnök [1] HL L 120., 2006.5.5., 22. o.[2] HL L 120., 2006.5.5., 23. o.[3] HL L 299., 2005.11.16., 62. o.[4] HL L 300., 2005.11.17., 55. o.[5] HL L 12., 2001.1.16., 1. o.[6] HL L 324., 2007.12.10., 78. o.[7] HL L 256., 2002.9.25., 7. o.[8] HL L 338., 2003.12.23., 30. o.[9] HL L 97., 2004.4.1., 53. o.[10] HL C , , . o.[11] HL L 12., 2001.1.6., 1. o.[12] HL L 120., 2006.5.5., 22. o.[13] HL L 184., 1999.7.17., 23. o.


Fontos jogi nyilatkozat

|

52009PC0123

Javaslat: a Tanács határozata Az Indiai-óceáni Tonhal Bizottság keretében a Közösség által képviselendő álláspont meghatározásáról  /* COM/2009/0123 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.3.11.COM(2009) 123 véglegesJavaslat:A TANÁCS HATÁROZATAAz Indiai-óceáni Tonhal Bizottság keretében a Közösség által képviselendő álláspont meghatározásárólINDOKOLÁSAz EK-Szerződés 300. cikke (2) bekezdésének második albekezdése értelmében amennyiben a nemzetközi megállapodással felállított szervezeteknek joghatással bíró határozatot kell hozniuk – kivéve a megállapodás intézményi kereteit kiegészítő vagy módosító határozatokat – a szóban forgó határozatra vonatkozóan a Közösség által képviselendő álláspontról a Bizottság javaslata alapján a Tanács határoz.Tekintettel erre a kötelezettségre, és egy hasonló, az ICCAT-ban képviselendő közösségi álláspont kialakításáról szóló javaslatot követően (Az atlanti tonhalfélék védelmére létrehozott nemzetközi bizottságban (ICCAT) képviselendő közösségi álláspont kialakításáról szóló, 2008. november 11-i tanácsi határozat, 14863/08, PECH 278 RESTREINT), az Európai Bizottság javaslatot tesz az Indiai-óceáni Tonhal Bizottság (IOTC) keretében a Közösség által képviselendő álláspont meghatározására. Annak érdekében, hogy a különböző regionális halászati gazdálkodási szervezetekben a Közösség egységesen lépjen fel, e javaslat ugyanazt a megközelítést alkalmazza, mint az ICCAT-tal kapcsolatos tanácsi határozat.Javaslat:A TANÁCS HATÁROZATAAz Indiai-óceáni Tonhal Bizottság keretében a Közösség által képviselendő álláspont meghatározásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére, összefüggésben a 300. cikk (2) bekezdése második albekezdésével,tekintettel a Bizottság javaslatára,mivel:(1) A Szerződés 33. cikke, összefüggésben 32. cikkével előírja, hogy a közös halászati politika egyik célkitűzése az ellátás hozzáférhetőségének biztosítása. A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet előírja, hogy a Közösség elővigyázatossági megközelítést alkalmazzon azon intézkedések meghozatala során, amelyek az élő vízi erőforrások védelmére és megőrzésére irányulnak, biztosítva ezzel fenntartható kiaknázásukat, valamint azt, hogy a halászati tevékenységnek a tengeri ökoszisztémára gyakorolt hatását a lehető legkisebbre csökkentsék. A rendelet előírja továbbá, hogy a Közösség törekedjen a halászati gazdálkodásra vonatkozó ökoszisztéma alapú megközelítés progresszív alkalmazására, valamint arra, hogy a halászati tevékenységek egy gazdaságilag életképes és versenyképes halászati ágazaton belül, hatékony módon folyjanak, miközben megfelelő életszínvonalat kell biztosítani azok számára, akiknek megélhetése a halászattól függ, figyelembe véve a fogyasztók érdekeit is.(2) Az Európai Közösség szerződő fele az Indiai-óceáni Tonhal Bizottság (IOTC) létrehozásáról szóló megállapodásnak az ENSZ FAO keretében. Az IOTC tudományos bizonyítékok alapján elfogadhat az Indiai-óceánban és a hozzá kapcsolódó, az antarktiszi konvergenciahatártól északra fekvő vizeken halászott hosszú távon vándorló halfajok (tonhalak és rokon fajok) állományainak a hosszú távú fenntarthatóságot biztosító szinteken való megőrzését célzó intézkedéseket.(3) Az EK-Szerződés 300. cikke (2) bekezdésének második albekezdése értelmében amennyiben a regionális halászati megállapodással felállított szervezeteknek joghatással bíró, de az adott megállapodás intézményi keretét nem módosító határozatot kell hozniuk, a Közösség által képviselendő álláspontról a Bizottság javaslata alapján minősített többséggel a Tanács határoz,ELFOGADTA EZT A HATÁROZATOT:1. cikkE határozat mellékletét képezi az az álláspont, amelyet az Indiai-óceáni Tonhal Bizottságban a Közösség nevében képviselni kell, amennyiben az említett bizottságot joghatással bíró határozat meghozatalára kérik fel.2. cikkEzt a határozatot a Tanács legkésőbb az Indiai-óceáni Tonhal Bizottság 2014. évi éves üléséig elbírálja és szükség esetén a Bizottság javaslata alapján felülvizsgálja.Kelt Brüsszelben,a Tanács részérőlaz elnökMELLÉKLETAz Indiai-óceáni Tonhal Bizottságban képviselendő közösségi álláspont1. ELVEKAz IOTC keretében az Európai Közösség:1.  a közös halászati politika keretében meghatározott közösségi célkitűzésekkel összhangban lép fel, különösen az IOTC által kezelt fajok fenntartható kiaknázására vonatkozó elővigyázatos megközelítés alkalmazásával, elősegítve a halászati gazdálkodásban az ökoszisztéma-alapú megközelítés fokozatos bevezetését, és a lehető legkisebbre csökkentve a halászati tevékenységek tengeri ökoszisztémára gyakorolt hatását, valamint a gazdaságilag életképes és versenyképes közösségi halászat támogatása révén megfelelő életszínvonalat biztosítva azok számára, akiknek megélhetése a halászati tevékenységektől függ, figyelembe véve a fogyasztók érdekeit is;2.  biztosítja, hogy az IOTC intézkedései összhangban álljanak az IOTC-t létrehozó megállapodás célkitűzéseivel;3.  gondoskodik arról, hogy az intézkedések összhangban álljanak a nemzetközi joggal és különösen az ENSZ tengerjogi egyezményével, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló ENSZ-megállapodással, valamint a nemzetközi védelmi és gazdálkodási intézkedések nyílt tengeri halászhajók általi betartásának előmozdításáról szóló megállapodással;4.  elősegíti az összhangot más regionális halászati gazdálkodási szervezetek intézkedéseivel;5.  szinergiára törekszik a harmadik országokkal fenntartott kétoldalú halászati kapcsolatok terén folytatott közösségi politikával, és összhangra törekszik a közösségi külkapcsolati politikával;6.  gondoskodik arról, hogy a Közösség eleget tegyen nemzetközi kötelezettségvállalásainak.2. IránymutatásokAz Európai Közösség – megfelelő esetben – az alábbi IOTC-intézkedések elfogadásának támogatására törekszik:7.  a nagy szemű tonhalra, bonítóra és sárgaúszójú tonhalra halászó erszényes kerítőhálós hajók illetve a tonhalra vagy kardhalra halászó horogsoros hajók tekintetében a rendelkezésre álló legjobb tudományos állásfoglalás alapján a halászati erőforrások hosszú távú fenntarthatóságára törekvő szigorú védelmi és kezelési intézkedések;8.  a halászati erőkifejtés korlátozását és halászati lehetőségekkel való összehangolását célzó intézkedések;9.  a nem célzott fajokra, különösen a cápákra gyakorolt hatások minimálisra csökkentését szolgáló intézkedések;10.  nyomon követésre, ellenőrzésre és felügyeletre irányuló intézkedések kidolgozása és végrehajtása, egyebek között a kikötő szerinti állam részéről;11.  erőteljesebb fellépés a jogellenes, be nem jelentett és szabályozatlan halászati tevékenységek ellen, különösen a nem tagországok előírásoknak való megfelelését előmozdító, kötelező érvényű piaci intézkedések révén;12.  közös megközelítés kialakítása más regionális halászati szabályozó szervekkel, így a nyugat- és közép-csendes-óceáni halászati bizottsággal és az atlanti tonhalfélék védelmére létrehozott nemzetközi bizottsággal;13.  a teljesítményértékelés alapján az IOTC folyamatos korszerűsítése, reformja és az ENSZ keretétől független szerv létrehozása.


               EURÓPAI BIZOTTSÁG
            Brüsszel, 2017.7.27.
            COM(2017) 402 final
            2017/0179(NLE)
            Javaslat
            A TANÁCS HATÁROZATA
            az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               INDOKOLÁS

               1.A JAVASLAT HÁTTERE

               A 2013. június 26-i 610/2013/EU rendelet
                  1
                (a továbbiakban: a Schengeni határellenőrzési kódex módosítása) módosította a Schengeni Megállapodás végrehajtásáról szóló egyezményt
                  2
                (Schengeni Egyezmény), az 562/2006/EK rendeletet
                  3
                (Schengeni határellenőrzési kódex) és a 810/2009/EK rendeletet
                  4
                (Uniós Vízumkódex), valamint többek között újradefiniálta a harmadik országbeli állampolgárok schengeni térségben való rövid távú tartózkodásának fogalmát. 2013. október 18-tól a rövid távú tartózkodás céljából a schengeni térségbe beutazni kívánó – akár vízumköteles, akár vízummentes – harmadik országbeli állampolgárok engedélyezett tartózkodásának maximális időtartama „bármely 180 napos időszakban legfeljebb 90 napban” van meghatározva. A 2013. október 18-ig hatályos meghatározáshoz képest („az első beutazás időpontjától számított hat hónapon belül, de legfeljebb három hónapig”) az új meghatározás pontosabb, mivel az időtartamot hónapok helyett napokban állapítja meg. Emellett a meghatározásból törlésre került „az első beutazás időpontjától számított” szövegrész, amely számos bizonytalanság és kérdés forrása volt.

               A Schengeni határellenőrzési kódex módosítása minden szükséges változást bevezetett a vízumügyi és határellenőrzési uniós vívmányokba, vagyis a Schengeni Egyezménybe, a Schengeni határellenőrzési kódexbe, az Uniós Vízumkódexbe és az 539/2001/EK rendeletbe
                  5
               . Ugyanakkor a rövid távú tartózkodás fogalmát az Európai Unió által kötött egyes nemzetközi megállapodások is magukban foglalják. Az Antigua és Barbudával
                  6
               , a Bahamai Közösséggel
                  7
               , a Barbadosszal
                  8
               , a Brazil Szövetségi Köztársasággal
                  9
               , a Mauritiusi Köztársasággal
                  10
               , a Saint Kitts és Nevis Államszövetséggel
                  11
               , valamint a Seychelle Köztársasággal
                  12
                kötött vízummentességi megállapodás a vízummentes tartózkodás időtartamának meghatározásakor még mindig a régi meghatározást („az első beutazást követő hat hónapos időtartam során legfeljebb három hónap”
                  13
               ) alkalmazza.

               A Bizottság 2014. július 16-án ajánlást fogadott el az Európai Unió és a fent említett országok közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról szóló tanácsi határozatról
                  14
               , amelyet a Tanács 2014. október 9-én elfogadott
                  15
               . Ennek célja az volt, hogy végrehajtsák e hét ország tekintetében a rövid távú tartózkodás új, a Schengeni határellenőrzési kódex módosításának megfelelő meghatározását. Emellett a vízummentességi megállapodásokban a „rövid távú tartózkodás” hónapok helyett napokban történő meghatározása egyszerűbben ellenőrizhető és számítható digitális/informatikai eszközökkel, ami célszerűbb a központi határigazgatási rendszerek – például a javasolt határregisztrációs rendszer
                  16
                – szempontjából.

               A Tanács felhatalmazását követően a Bizottság megkezdte a vízummentességi megállapodások módosításáról szóló tárgyalásokat az érintett hét országgal (Antigua és Barbuda, Bahamai Közösség, Barbados, Brazil Szövetségi Köztársaság, Saint Kitts és Nevis Államszövetség, valamint Seychelle Köztársaság).

               A tárgyalások Barbadosszal sikeresen lezárultak, és 2017. február 8-án a felek parafálták a módosító megállapodást. Mindkét fél elfogadta, hogy az EU és Barbados közötti vízummentességi megállapodás egészében a rövid távú tartózkodás új meghatározását alkalmazzák. Emellett a megállapodás tartalmazza néhány technikai részlet módosítását (lásd alább), az utazók szempontjából azonban egyik módosítás sem érdemi.

                  Az Egyesült Királyság és Írország különleges helyzetét a megállapodás preambuluma említi.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A megállapodáshoz mindkét szerződő fél jóváhagyása szükséges, vonatkozó eljárásaiknak megfelelően. Az Unió részéről ez a megállapodás aláírásáról és megkötéséről szóló tanácsi határozatokat jelenti.

               Ezt a javaslatot a Tanács elé terjesztik annak érdekében, hogy felhatalmazást adjon az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötésére.

               A megállapodás biztosítja a jogszabályok összhangját és közelítését a tagállamok között, mivel következetesen érvényesíti a rövid távú tartózkodás új – a Schengeni határellenőrzési kódex módosításában foglalt – meghatározását, amely egyértelművé teszi a „rövid távú tartózkodás” értelmezését.

               A javaslat jogalapja az Európai Unió működéséről szóló szerződés (EUMSZ) 77. cikke (2) bekezdésének a) pontja, összefüggésben annak 218. cikkével.

               Az Unió nem rendelkezik hatáskörrel arra, hogy a schengeni vívmányok – köztük a közös vízumpolitika – végrehajtásához társult négy országra nézve kötelező erejű módosításokat vezessen be a vízummentességi megállapodásokba. A schengeni térségben engedélyezett tartózkodás időtartamára vonatkozó rendelkezéseket illetően az összehangolt megközelítés és végrehajtás biztosítása érdekében a megállapodás együttes nyilatkozatot foglal magában arról, hogy egyrészről Barbados, másrészről Izland, Liechtenstein, Norvégia és Svájc részéről kívánatos a hatályos kétoldalú vízummentességi megállapodásaik megfelelő módosítása.

               A mellékelt javaslat képezi a megállapodás megkötésének jogi eszközét. A Tanács a megállapodásnak a Tanács elnöksége által kijelölt személy általi, az Európai Parlamentnek az EUMSZ 218. cikke (6) bekezdése második albekezdésének a) pontja szerinti egyetértését követő, Unió nevében történő aláírása után minősített többséggel fog határozni.

               •Szubszidiaritás (nem kizárólagos hatáskör esetén)

               Amennyiben egy nemzetközi megállapodás egyik szerződő fele az Európai Unió, a tagállamok jogszerűen az érintett megállapodás semmilyen módosítását nem hajthatják végre önállóan. A Barbadosszal létrejött vízummentességi megállapodást az Európai Unió kötötte meg. Következésképpen uniós szintű fellépésre van szükség.

               Emellett a vízummentességi megállapodások tagállamok általi megkötése hatást gyakorolna a vízumügyi uniós vívmányokra (az EUMSZ 3. cikkének (2) bekezdése).

               •Arányosság

               Ez a javaslat nem lépi túl a kitűzött cél eléréséhez – vagyis Barbados és az Unió közötti hatályos vízummentességi megállapodás módosításához – szükséges mértéket.

               3.KÖLTSÉGVETÉSI VONZATOK

               A javaslatnak nincs költségnövelő hatása az EU költségvetésére.

               4. AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Az érdekelt felekkel folytatott konzultációk

               2014. október 9-én a Tanács a tárgyalási irányelvek elfogadásával felhatalmazta a Bizottságot arra, hogy Barbadosszal megkezdje a két fél közötti vízummentességi megállapodás módosításáról szóló tárgyalásokat. A tagállamokat a vízum-munkacsoport ülésein tájékoztatták a tárgyalások alakulásáról.

               5.EGYÉB ELEMEK

               •A tárgyalások eredménye

                  A Bizottság úgy véli, hogy a Tanács tárgyalási irányelveiben rögzített célkitűzések megvalósultak, és a megállapodás tervezete elfogadható az Unió számára.

                  A megállapodás végleges tartalma a következőképpen foglalható össze:

                  a) A tartózkodás időtartama

                  A megállapodás vízummentes utazásról rendelkezik az Európai Unió polgárai, illetve Barbados állampolgárai számára a másik Szerződő Fél területére irányuló, bármely 180 napos időszakban legfeljebb 90 napig tartó utazás esetén (az első beutazást követő hat hónapos időtartam során legfeljebb három hónap helyett). Az új meghatározás az Európai Unió és Barbados közötti, a rövid távú tartózkodásra jogosító vízumok alóli mentességről szóló megállapodás egészében alkalmazandó.

                  b) Záró rendelkezés – a megállapodás felfüggesztése (8. cikk (4) bekezdés)

               A megállapodás értelmében a 8. cikk (4) bekezdésének utolsó mondata a következőképpen módosul: „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.” A „valamint megszünteti a felfüggesztést” szövegrész jelenlegi szövegbe történő beillesztésének köszönhetően a módosított megállapodás egyértelművé teszi, hogy a vízummentesség felfüggesztését a felfüggesztéshez vezető okok megszűnése esetén meg kell szüntetni. E tekintetben a módosítás a Barbadosszal fennálló vízummentességi megállapodás szövegét az Unió által 2015-ben és 2016-ban aláírt összes többi vízummentességi megállapodás szövegéhez igazítja. 2016. június 14-én konzultáltak a vízum-munkacsoporttal erről a módosításról, és egyetlen tagállam sem emelt kifogást.

                  c) „Közösség” helyett „Unió”

                  A Lisszaboni Szerződés 2009. december 1-jei hatálybalépése óta az Európai Unió egységes jogi személyiséggel rendelkezik. Mindazonáltal az „Európai Közösség” még mindig szerepel a Lisszaboni Szerződést megelőzően hatályba lépett nemzetközi megállapodásokban, köztük az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodásban is. A módosító megállapodás értelmében ezért a vízummentességi megállapodás egészében a „Közösség” kifejezés helyébe az „Unió” kifejezés lép.

                  d) Együttes nyilatkozatok

                  A megállapodáshoz két együttes nyilatkozatot csatolnak:

                  – a bármely 180 napos időszakban legfeljebb 90 nap értelmezéséről, valamint;

                  – Izlandról, Norvégiáról, Svájcról és Liechtensteinről.

                  e) Hatálybalépés

                  A megállapodás a Szerződő Felek megerősítési eljárások befejezéséről szóló kölcsönös értesítésének napját követő hatodik hónap első napján lép hatályba. Annak érdekében, hogy garantált legyen a jogbiztonság, az utazók pedig világosan megérthessék és betarthassák a jogszabály, kellően hosszú átmeneti időszakra van szükség. A megállapodás megerősítését követő hat hónapos időszak lehetővé teszi az utazók számára, hogy még az előtt befejezzék a régi rendszer szerint számított rövid távú tartózkodásaikat, hogy hatályba lépne a rövid távú tartózkodás új meghatározása és az utolsó 180 napra vonatkozó referencia-időszak.

                  A módosító megállapodás nem érinti az Európai Közösség és Barbados közötti, a rövid távú tartózkodásra jogosító vízumok alóli mentességről szóló hatályos megállapodás semmilyen egyéb rendelkezését, így területi hatályát sem.

               6.KÖVETKEZTETÉS

               A fenti eredmények fényében a Bizottság javasolja, hogy a Tanács – az Európai Parlament egyetértésének elnyerését követően – hagyja jóvá az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodást.

               2017/0179 (NLE)

               Javaslat

               A TANÁCS HATÁROZATA

               az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (6) bekezdése második albekezdése a) pontjának v. alpontjával,

               tekintettel az Európai Bizottság javaslatára,

               tekintettel az Európai Parlament egyetértésére
                  17
               ,

               mivel:

               (1)2009. november 30-i határozatával a Tanács megkötötte az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást. A megállapodás vízummentes utazásról rendelkezik az Európai Unió polgárai, illetve Barbados állampolgárai számára a másik Szerződő Fél területére irányuló, „hat hónapos időtartam alatt legfeljebb három hónapig tartó” beutazás esetén.

               (2)A 610/2013/EU európai parlamenti és tanácsi rendelet
                  18
                horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)A rövid távú tartózkodás uniós rendszerének teljes körű harmonizációja érdekében az Unió és Barbados közötti, a rövid távú tartózkodásra jogosító vízumok alóli mentességről szóló megállapodásba bele kell foglalni ezt az új meghatározást.

               (4)A Bizottság az Unió nevében tárgyalásokat folytatott Barbadosszal az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodásról (a továbbiakban: a megállapodás).

               (5)Az (EU) 2017/[…] tanácsi határozattal összhangban a megállapodást aláírták.

               (6)Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal
                  19
                összhangban nem vesz részt. Az Egyesült Királyság ezért nem vesz részt e határozat elfogadásában, az rá nézve nem kötelező és nem alkalmazandó.

               (7)Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal
                  20
                összhangban nem vesz részt. Írország ezért nem vesz részt e határozat elfogadásában, az rá nézve nem kötelező és nem alkalmazandó,

               (8)A megállapodást ezért jóvá kell hagyni,

               ELFOGADTA EZT A HATÁROZATOT:

               1. cikk

               Az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodást (a továbbiakban: a megállapodás) a Tanács az Unió nevében jóváhagyja.

               A megállapodás szövegét csatolták e határozathoz.

               2. cikk

               A megállapodás 2. cikkében előírt értesítést az Unió nevében a Tanács elnöke teszi meg
                  21
               .

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 182., 2013.6.29., 1. o.

                     (2)
                  HL L 239., 2000.9.22., 19. o.

                     (3)
                  HL L 105., 2006.4.13., 1. o.

                     (4)
                  HL L 243., 2009.9.15., 1. o.

                     (5)
                  HL L 81., 2001.3.21., 1. o.

                     (6)
                  HL L 169., 2009.6.30., 1. o.

                     (7)
                  HL L 169., 2009.6.30., 23. o.

                     (8)
                  HL L 169., 2009.6.30., 9. o.

                     (9)
                  Az EU két megállapodást kötött a Brazil Szövetségi Köztársasággal. Egyet a közönséges útlevéllel rendelkező személyekre vonatkozóan (HL L 255., 2012.9.21., 4. o.), egy különálló megállapodást pedig a diplomata-, szolgálati vagy hivatali útlevéllel rendelkező személyekre vonatkozóan (HL L 66., 2011.3.12., 2. o.).

                     (10)
                  HL L 169., 2009.6.30., 16. o.

                     (11)
                  HL L 169., 2009.6.30., 37. o.

                     (12)
                  HL L 169., 2009.6.30., 30. o.

                     (13)
                  Lásd a „Tárgy” és „A tartózkodás időtartama” című részeket a megállapodásokban.

                     (14)
                  COM(2014) 468 final.

                     (15)
                  A Tanács határozata (2014. október 9.) az Európai Unió/Közösség, valamint Antigua és Barbuda, a Bahamai Közösség, Barbados, a Brazil Szövetségi Köztársaság, a Mauritiusi Köztársaság, a Saint Kitts és Nevis Államszövetség és a Seychelle Köztársaság közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról.

                     (16)
                  COM(2016) 194 final.

                     (17)
                  […]-i egyetértés.

                     (18)
                  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, a 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

                     (19)
                  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

                     (20)
                  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

                     (21)
                  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.

    ---documentbreak---

               EURÓPAI BIZOTTSÁG
            Brüsszel, 2017.7.27.
            COM(2017) 402 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               MELLÉKLET

               a következőhöz:

               Javaslat
                  A TANÁCS HATÁROZATA

               az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               MEGÁLLAPODÁS

               az Európai Unió és Barbados között
                  az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodás módosításáról

               AZ EURÓPAI UNIÓ

               egyrészről, valamint

               BARBADOS

               másrészről,

               a továbbiakban együtt: a Szerződő Felek,

               TEKINTETTEL az Európai Közösség és Barbados közötti, a rövid távú tartózkodásra jogosító vízumok alóli mentességtől szóló megállapodásra (a továbbiakban: a megállapodás), amely 2010. március 1-jén lépett hatályba,

               MEGERŐSÍTVE az emberek közötti kapcsolatok elősegítésének jelentőségét,

               NYUGTÁZVA, hogy a megállapodás működése a Szerződő Felek állampolgárainak megelégedésére szolgál,

               FIGYELEMBE VÉVE, hogy a rövid távú tartózkodás megállapodásban foglalt meghatározása (az első beutazást követő hat hónapos időtartam során legfeljebb három hónap) nem elég pontos, és különösen az „első beutazás” fogalma kapcsán kételyek vagy kérdések merülhetnek fel,

               SZEM ELŐTT TARTVA, hogy a 2013. június 26-i 610/2013/EU rendelet horizontális változásokat vezetett be az EU vízumügyi és határigazgatási „belső” vívmányai terén, és a rövid távú tartózkodást „bármely 180 napos időszakban legfeljebb 90 napban” határozta meg,

               FIGYELEMBE VÉVE, hogy az Európai Unió által létrehozandó határregisztrációs rendszer szükségessé teszi a rövid távú tartózkodás egységes és egyértelmű, valamennyi harmadik országbeli állampolgárra alkalmazandó meghatározását,

               AZZAL AZ ÓHAJJAL, hogy a Szerződő Felek határátkelőhelyein biztosítsák a zökkenőmentes utasforgalmat,

               MEGERŐSÍTVE, hogy a megállapodás hatálya az Egyesült Királyság és Írország kivételével az Európai Unió valamennyi tagállamának állampolgáraira kiterjed,

               FIGYELEMBE VÉVE az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvet, valamint az Európai Unió keretébe beillesztett schengeni vívmányokról szóló jegyzőkönyvet, és megerősítve, hogy e megállapodás rendelkezései az Egyesült Királyságra és Írországra nem alkalmazandók,

               A KÖVETKEZŐKÉPPEN ÁLLAPODTAK MEG:

               1. cikk

               A megállapodás e cikk rendelkezéseinek megfelelően módosul:

               (1)A címben és a 6. cikk (1) bekezdésében a „Közösség” szó helyébe az „Unió” szó lép, a 3. cikk (5) bekezdésében a „közösségi” szó helyébe az „uniós” szó lép, valamint a 8. cikk (7) bekezdésében az „A Közösség” szövegrész helyébe az „Az Unió” szövegrész lép.

               (2)Az 1. cikkben a „hat hónapos időtartam alatt legfeljebb három hónapig” szövegrész helyébe a „bármely 180 napos időszakban legfeljebb 90 napig” szövegrész lép.

               (3)A 4. cikk (1) bekezdésének helyébe a következő szöveg lép:

               „Az Európai Unió polgárai bármely 180 napos időszakban legfeljebb 90 napig tartózkodhatnak Barbados területén.”

               (4)A 4. cikk (2) bekezdésének helyébe a következő szöveg lép:

               „Barbados állampolgárai bármely 180 napos időszakban legfeljebb 90 napig tartózkodhatnak a schengeni vívmányokat teljeskörűen alkalmazó tagállamok területén. Ez az időtartam a schengeni vívmányokat még nem teljeskörűen alkalmazó tagállamok területén történő tartózkodástól függetlenül számítandó.

               Barbados állampolgárai bármely 180 napos időszakban legfeljebb 90 napig tartózkodhatnak minden egyes, a schengeni vívmányokat még nem teljeskörűen alkalmazó tagállam területén, a schengeni vívmányokat teljeskörűen alkalmazó tagállamok területén való tartózkodásra számított időtartamtól függetlenül.”

               (5)A 4. cikk (3) bekezdésében a „három hónapot” szövegrész helyébe a „90 napot” szövegrész lép, valamint a „közösségi” szó helyébe az „uniós” szó lép.

               (6)A 8. cikk (4) bekezdésének utolsó mondata helyébe a következő szöveg lép:

               „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.”

               2. cikk

               E megállapodást a Szerződő Felek saját belső eljárásaikkal összhangban erősítik meg vagy hagyják jóvá, és e megállapodás azt a napot követő hatodik hónap első napján lép hatályba, amikor az utolsó Fél értesíti a másik Felet arról, hogy az említett eljárások befejeződtek.

               Kelt […]-ban/-ben, a kétezer-tizenhetedik év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.

               az Európai Unió részéről

               Barbados részéről

               EGYÜTTES NYILATKOZAT IZLANDRÓL, NORVÉGIÁRÓL, SVÁJCRÓL ÉS LIECHTENSTEINRŐL

               Kívánatos, hogy egyrészről Norvégia, Izland, Svájc és Liechtenstein, másrészről Barbados hatóságai a jelen megállapodásban foglalt feltételeknek megfelelően haladéktalanul módosítsák a rövid távú tartózkodásra vonatkozó vízumok alóli mentességről szóló, hatályos kétoldalú megállapodásokat.

               Együttes nyilatkozat a bármely 180 napos időszakban legfeljebb 90 nap értelmezéséről

               A Szerződő Felek egyetértenek abban, hogy a megállapodás 4. cikkében rögzített, bármely 180 napos időszakban legfeljebb 90 napos időtartam folyamatos tartózkodást vagy több egymást követő látogatást jelent, amelyek időtartama bármely 180 napos időszakban összességében nem haladja meg a 90 napot.

               A „bármely” kifejezés folyamatosan aktualizált 180 napos referencia-időszak alkalmazására utal: a tartózkodás minden napján a megelőző 180 napos időszakra visszatekintve ellenőrzik, hogy továbbra is teljesül-e a bármely 180 napos időszakban 90 napra vonatkozó követelmény. Ez többek között azt jelenti, hogy egy megszakítás nélküli 90 napos távollét legfeljebb 90 napos új tartózkodást tesz lehetővé.

               ________